Na temelju članka 87. Zakona o proračunu (»Narodne novine« broj 87/08., 136/12. i 15/15.), članka 10. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave (»Narodne novine« broj 55/09. i 139/10.) i članka 34. Statuta Općine Viškovo ("Službene novine Općine Viškovo", broj 3/18., 2/20. i 4/21.), Općinsko vijeće Općine Viškovo, na \_\_. sjednici održanoj \_\_\_\_\_\_\_\_\_\_\_ 2021. godine, donosi

**ODLUKU
o zaduženju Općine Viškovo za financiranje kapitalnog projekta „Izgradnja i opremanje** **Kuće halubajskega zvončara“**

Članak 1.

Odobrava se zaduženje Općine Viškovo uzimanjem dugoročnog kunskog kredita bez valutne klauzule kod Zagrebačke banke d.d., Zagreb u svrhu financiranja prihvatljivih troškova EU projekta „Izgradnje Kuće halubajskega zvončara“, pod sljedećim uvjetima:

- iznos glavnice kredita: 32.555.000,00 kuna

- kamatna stopa: 0,85% godišnje, fiksno

- poček: bez počeka

- rok otplate: 10 godina u mjesečnim ratama (120 rata)

- interkalarna kamata: jednaka je redovnoj kamatnoj stopi

- naknada za obradu zahtjeva: 0,1% ugovorenog iznosa kredita, jednokratno

- naknada za rezervaciju sredstava: bez naknade

- naknada za prijevremenu otplatu glavnice: bez naknade

- instrumenti osiguranja kredita: zadužnica Općine Viškovo

Članak 2.

Sredstva kredita iz članka 1. ove Odluke namijenjena su financiranju investicijskih ulaganja planiranih u Proračunu Općine Viškovo za 2021. godinu i projekcijama za 2022. i 2023. godinu u okviru:

* Kapitalnog projekta (K251025): Izgradnja i opremanje Kuće halubajskega zvončara.

Članak 3.

Ovlašćuje se Općinska načelnica da po dobivanju odgovarajuće suglasnosti za zaduženje zaključi ugovor o kreditu sa Zagrebačkom bankom d.d., Zagreb.

Članak 4.

Ova Odluka stupa na snagu osmog dana od dana objave u „Službenim novinama Općine Viškovo“.

KLASA:

URBROJ:

 Viškovo, \_\_. \_\_\_\_\_\_\_ 2021. godine

|  |
| --- |
|  |

**OPĆINSKO VIJEĆE OPĆINE VIŠKOVO**

Predsjednica:

 Ksenija Žauhar, mag. paed.

**Obrazloženje**

Proračunom Općine Viškovo za 2021. godinu i projekcijama za 2022. i 2023. godinu planirani su primici od zaduživanja u svrhu financiranja prihvatljivih troškova EU projekta planiranog u okviru:

* Kapitalnog projekta (K251025): Izgradnja i opremanje Kuće halubajskega zvončara.

U skladu s odredbama članka 87. Zakona o proračunu („Narodne novine“, broj 87/08., 136/12. i 15/15.) jedinice lokalne samouprave se mogu zadužiti za investiciju koja se financira iz njezina proračuna uz donošenje odgovarajuće odluke predstavničkog tijela o zaduženju te uz suglasnost Ministarstva financija Republike Hrvatske. Ujedno, na temelju članka 10. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“, broj 55/09. i 139/10.) propisana je obavezna dokumentacija i prilozi koji se podnose uz zahtjev za suglasnost za zaduživanje među kojima je i odluka predstavničkog tijela o zaduženju.

S obzirom na trenutno raspoložive mogućnosti kreditiranja investicijskih ulaganja, u odabiru ponuđenih uvjeta kreditnih institucija kao najpovoljniji ocijenjeni su uvjeti Zagrebačke banke d.d., Zagreb prema kojima je utvrđen prijedlog ove Odluke.

Povlačenje kreditnih sredstva planirano je sukladno predviđenoj dinamici izvođenja radova izgradnje i opremanja predmetnog objekta.

Za zaključivanje ugovora o kreditu s odabranim ponuditeljem ovlaštena je Općinska načelnica uz uvjet prethodno pribavljene suglasnosti nadležnog tijela.

 Općinska načelnica:

 Sanja Udović, dipl. oec., v. r.